**Živočíchy s obrúčkami- obrúčkavce**

Dážďovka môže byť až 10 cm dlhá. Telo môže byť zložené až zo 150 článkov. Ústny otvor je v zužujúcej sa prednej časti, ktorá je zvyčajne o niečo tmavšia ako zvyšok tela. Zadná časť tela je sploštená. Horná časť tela (chrbtová) je tmavšia, dolná časť (brušná) svetlejšia.

V prednej časti tela sa nachádza ústny otvor, ktorý prechádza do tráviacej rúry a končí sa análnym otvorom.

Vylučovacie orgány tvoria dva kanáliky v tvare lievikov v každom článku tela. Vylučujú škodlivé a nadbytočné látky z tela.

Zatvorená obehová sústava

Chrbtová a brušná cieva sú prepojené tenkými cievami (vlásočnicami). Krv rozvádza po tele organické látky a kyslík.

Dážďovka dýcha celým povrchom tela.

Rebríčkovú nervovú sústavu tvoria nervové uzliny spojené nervovými vláknami, ktoré tvarom pripomínajú rebrík.

Dážďovka nemá vyvinuté zmyslové orgány.

V pokožke má rozmiestnené bunky citlivé na svetlo a dotyk.

Dážďovka je obojpohlavný živočích. Pri párení si dva jedince vymenia spermie.